FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

For et års tid siden havde jeg en kort romantisk datingperiode med en hyperfeministisk sociologiprofessor fra Occidental College, et lokalt universitet her i Los Angeles. Hun åbnede mine øjne for, hvor meget kvindediskrimination vi rutinemæssigt tolererer og accepterer i popkulturen, og siden er jeg gang på gang blevet chokeret over niveauet af ulækker chauvinisme, der ikke mødes med protest. Det gælder lige fra popsange over film til computerspil. Især det sidste er kommet på radaren på det seneste i form af #GamerGate-fænomenet.

Der er efterhånden ikke ret mange, der kan sige sig fri for at spille computerspil en gang imellem, hvad enten der er tale om såkaldt casual gaming på en smartphone eller mere krævende konsolspil.

Ifølge den amerikanske brancheforening ESA spiller 42 procent af alle amerikanske forældre computerspil med deres børn mindst en gang om ugen. Computerspil er dog langtfra primært en børneaktivitet. Gennemsnitsalderen for gamere er 31, og de har gennemsnitligt spillet computerspil i 14 år. 71 procent af alle gamere er over 18 år. Og cirka halvdelen, 48 procent, er kvinder. Gaming er altså ikke en subkultur. Det er en mainstreamkultur på linje med musik og film.